open-index/open-wikipedia-markdown huggingface dataset:
Trinidad en Tobago

**Trinidad en Tobago**, officieel de **Republiek Trinidad en Tobago** (Iengels: *Republic of Trinidad and Tobago*) is de mêest zudelike eilandstoat in de Caraïbn. 't Bestoat uut de hoofdeilandn Trinidad en Tobago, en e dêel veel klèindere eilandjes. 't Dêelt maritieme grenzn mè Barbados in 't nôordôostn, Grenada in 't nôordwestn en Venezuela in 't zuudn en 't westn. Den hoofdstad is Port of Spain, moa de grotste en dichtstbevolkte stad is San Fernando. De grotste plekke ip Tobago is Scarborough. 
thumb|left|Koarte van Trinidad en Tobago

't Eiland Trinidad wierd êeuwn lange beweund deur inheemsche volkern vo  da 't e kolonie kwam in 't Spoans ryk, achter de komst van Christoffel Columbus in 1498. De Spoansche gouverneur gaf 't eiland over an e Britsche vlote in 1797. Trinidad en  Tobago wierdn in 1802 oender 't Verdrag van Amiens lik aparte stoatn an Grôot-Brittannië ofgestoan en in 1889 verênigd. Ze wierdn oenofhankelik in 1962 en kwoamn e republiek in 1976.
Korfschelpn

**Korfschelpn** (Corbulidae) zyn e familie van twêekleppige wêekbêestn in d' orde Myida.
 
Ze leevn ingegroavn in slykerige bodems, mè byssusdroadn vastegemakt. De kleppn van de schelpn zyn nie gelykig. De rechterkleppe is by sommigte sôortn vele grotter of de lienkerkleppe. 

't Zwoartepunt van de verspreidienge ligt in tropische en subtropische zêen, moa ze zyn ook te viendn in koedere zêegebieden. Ze leevn in 't westelik en ôostelik dêel van de Stilln Oceoan, den Atlantischn Oceoan en de Middellandsche Zêe. 
## Taxonomie
De geslachtn zyn:
* *Anisocorbula*
* *Anticorbula* 
* *Apachecorbula* 
* *Caestocorbula*
* *Caryocorbula* 
* *Corbula*
* *Cuneocorbula* 
* *Hexacorbula* 
* *Juliacorbula* 
* *Lentidium* 
* *Panamicorbula*
* *Potamocorbula*
* *Tenuicorbula* 
* *Varicorbula*

Ofbeeldienge:Corbula contracta (YPM IZ 033144).jpeg|*Corbula contracta*
Ofbeeldienge: Corbula (Anisocorbula) zelandica Quoy and Gaimard, 1835 (AM MA70203-4).jpg|*Corbula zelandica*
Ofbeeldienge:Lentidium mediterraneum.jpg | *Lentidium mediterraneum* 
Ofbeeldienge:GBSowerbyII1859 pl1 fig22 Corbula gibba.png|*Varicorbula gibba* (Geweune korfschelpe)
Guyana

**Guyana**, officieel de **Coöperatieve Republiek Guyana** (Iengels: *Co-operative Republic of Guyana*), is e land ip 't nôordelik vasteland van Zuud-Amerika die grenst an den Atlantischn Oceoan in 't nôordn, Brazilië in 't zuudn en zuudwestn, Venezuela in 't westn en Suriname in 't ôostn. 't Is êen van de dinst bevolkte landn ip eirde. Guyana is 'n inheems woord da "Land van vele woaters" wil zeggn. Den hoofdstad is Georgetown. 
thumb|left|Koarte van Guyana

De regio die bekend stoat lik "de Guyana's" is de grôte landmassa te nôordn van de Amazone-riviere en ten ôostn van de Orinoco-riviere, bestoande uut de landn Guyana (toet 1966 Brits-Guiana), Frans-Guyana en Suriname (toet 1975 ook bekend lik Nederlands-Guiana). 

In Guyana weunn neegn inheemsche stammn: de Wai Wai, Macushi, Patamona, Lokono, Kalina, Wapishana, Pemon, Akawaio en Warao. Historisch gedomineerd deur de Lokono- en Kalina-stammen, wierd Guyana in de 17e êeuwe gekoloniseerd deur de Nederlanders vo da 't an 't ende van d' 18e êeuwe oender Britse controle kwam. 't Wierd oenofhankelik in 1966 en 't kwam in 1970 officieel e republiek binn 't Gemenebest van Noasjes (Iengels: *Commonwealth of Nations*). 

Guyana is 't ênigste Zuud-Amerikoans land woar dat Iengels d' officiële toale is, moa d' êeste toale van de mêerderheid van de bevolkienge is Guyanees Creools, e creoolsche toale die ip Iengels gebaseerd is.
Ottawa

[thumb|Liggienge van Ottawa in de provinsje [Ontario]]
**Ottawa** is den hoofdstad van Canada. De stad ligt an de riviere de Ottawa in 't zudelik dêel van de provinsje Ontario en grenst an de stad Gatineau in Quebec. 't Is de vierde grotste stad van Canada. Van de bevolkienge hè 50,9% Iengels vo moedertoale en 32,6% Frans.

Ofbeeldienge:Flag of Ottawa, Ontario.svg |Vlagge van Ottawa
Ofbeeldienge: Blason ville ca Ottawa (Ontario).svg|Woapnschild

Ottawa is 't pollitiek center van Canada en 't hoofdkwartier van de federoale overheid. Ottawa hèt de best ipgeleide bevolkienge van de Canadeesche steedn. Der zyn verschillige hogeschooln en universiteitn, oenderzoeks- en culturele instelliengn, en vele nationale musea, monumentn en historische beziensweirdigheedn. 't Is êen van de mêest bezochte steedn in Canada.
## Beziensweirdigheedn
*Parliament Hill,  Colline du Parlement: Heuvel van 't Parlement
*Rideau Hall: Officiële residensje van de vorst en de gouverneur-generoal van Canada.
*Rideau Canal: Woaterweg die Ottawa verbiendt mè 't Ontariomeer en de riviere Saint Lawrence by de stad Kingston. In 2007 ipgenoomn in de UNESCO Weirelderfgoedlyste. 
*Château Laurier: hotel

Ofbeeldienge: Downtown Ottawa 2022.jpg|Zicht ip Ottawa
Ofbeeldienge:Colline du Parlement.jpg|Parliament Hill
Ofbeeldienge:Ottawa - Rideau Hall.JPG|Rideau Hall
Ofbeeldienge:Rideau Canal.jpg|Rideau Canal
Ofbeeldienge:Fairmont Chateau Laurier (36191173260) (cropped).jpg|Château Laurier
Alberta

[thumb|Liggienge van de provinsje Alberta in [Canada]]
**Alberta** is êen van de dertien provinsjes en territoria van Canada. 't Makt dêel uut van Westelik Canada en de Canadeesche prairies. Alberta is de vierde grotste provinsje met een ippervlak van 661.848 vierkante km. Den hoofdstad is Edmonton, moa de grotste stad is Calgary.

Ofbeeldienge: Flag of Alberta.svg|Vlagge van Alberta
Ofbeeldienge:Shield of Alberta.svg|Woapnschild

Alberta wordt begrensd deur Brits-Columbia in 't westn, Saskatchewan in 't ôostn, de Nôordwest Territoria in 't nôordn en den Amerikoansche stoat Montana in 't zuudn. In 't ôostelik dêel van de provinsje liggn de Great Plains (Grôte vlaktes), binst da 't westelik dêel grenst an de Rocky Mountains (Rotsgebergte). 

Mêer of den helft van de bevolkienge  weunt oftewel in Edmonton, oftewel in Calgary. Iengels is d' officiële toale van de provinsje.
thumb|left|Edmonton, hoofdstad van de provinsje
Cryptocentrus

***Cryptocentrus*** is e geslacht van stroalvinnige vissn uut de familie van groendels (Gobiidae).
## Sôortn
* *Cryptocentrus albidorsus* 
* *Cryptocentrus bulbiceps* 
* *Cryptocentrus caeruleomaculatus* 
* *Cryptocentrus caeruleopunctatus* 
* *Cryptocentrus callopterus* 
* *Cryptocentrus cebuanus*
* *[[Cryptocentrus cinctus]]* (Gilwe groendel)
* *Cryptocentrus cryptocentrus* 
* *Cryptocentrus cyanotaenia* 
* *Cryptocentrus diproctotaenia* 
* *Cryptocentrus fasciatus* 
* *Cryptocentrus flavus* 
* *Cryptocentrus inexplicatus* 
* *Cryptocentrus insignitus* 
* *Cryptocentrus koumansi* 
* *Cryptocentrus leonis* 
* *Cryptocentrus leptocephalus* 
* *Cryptocentrus leucostictus* 
* *Cryptocentrus lutheri* 
* *Cryptocentrus malindiensis* 
* *Cryptocentrus maudae* 
* *Cryptocentrus nigrocellatus* 
* *Cryptocentrus niveatus* 
* *Cryptocentrus octofasciatus* 
* *Cryptocentrus pavoninoides* 
* *Cryptocentrus polyophthalmus* 
* *Cryptocentrus pretiosus* 
* *Cryptocentrus russus* 
* *Cryptocentrus shigensis* 
* *Cryptocentrus singapurensis* 
* *Cryptocentrus strigilliceps* 
* *Cryptocentrus tentaculatus* 
* *Cryptocentrus wehrlei* 
* *Cryptocentrus yatsui*
Brits-Columbia

thumb|Liggienge van de provinsje Brits-Columbia in Canada
**Brits-Columbia** is de mêest westelike provinsje van Canada, geleegn tusschn de Stilln Oceoan en de Rocky Mountains. 't Is de derde mêest bevolkte provinsje van 't land. Den hoofdstad is Victoria en de grotste stad is Vancouver.

Ofbeeldienge:Flag of British Columbia.svg|Vlagge van Brits-Columbia
Ofbeeldienge:Coat of arms of British Columbia.svg|Woapnschild

Brits-Columbia grenst in 't ôostn an Alberta en in 't nôordn an 't territorium Yukon en de Nôordwest Territoria. 't Hèt e gevarieerde geografie, mè ruwe landschappn met e rotsachtige kustlyne, zandstrange, bus, meern, bergn en grasvlaktes.
 
Brits-Columbia is e diverse en kosmopolitische provinsje met invloedn van de Brits-Canadeesche, Europeesche en Aziatische verspreidienge en van d' inheemsche bevolkienge. Inheemsche Canadeezn vormn oengeveer 6% van de totoale bevolkienge. D' Aziatische Canadeezn vormn mè 20,2% de grotste zichtboare minderheid. Iengels is de gemêenschappelike toale van de provinsje, 71,5% van de bevolkienge sprikt Iengels en 1,4% Frans. Der wordn te minste 34 verschillige inheemsche toaln gesprookn.
thumb|left|400px|Binnhoavn van Victoria, hoofdstad van Brits-Columbia
Manitoba

thumb|Liggienge van de provinsje Manitoba in Canada
**Manitoba** is e provinsje die centroal in Canada ligt. 't Is de vuufde mêest bevolkte provinsje van 't land. Den hoofdstad en grotste stad is Winnipeg.

Ofbeeldienge:Flag of Manitoba.svg|Vlagge van Manitoba
Ofbeeldienge:Coat of arms of Manitoba.svg |Woapnschild


Manitoba besloat een ippervlakte van 647.797 km² en grenst an Ontario in 't ôostn, Saskatchewan in 't westn,  't territorium Nunavut in 't nôordn en d' Amerikoansche stoatn  North Dakota en Minnesota in 't zuudn. In 't nôordôostn grenst de provinsje an de Hudsonboaie. 

Manitoba hèt e styf gevarieerd landschap, van arctische toendra en de kustlyne van Hudson Bay in 't nôordn, toet dichte boreoale busschn, grôte zoetwoatermeern en prairiegrasland in de centroale en zudelike gebiedn. 

Mêer of den helft van d' inweuners weunt in de stad Winnipeg. De grotste etnische groep in Manitoba is Iengels (16,1%), gevolgd deur Schots (14,5%), Duuts (13,6%), Oekraïens (12,6%), Iers (11,0%), Frans (9,3%), Filipyns (7,0%) , Métis (6,8%), Pools (6,0%), First Nations (4,5%), Russisch (3,7%), Nederlands (3,3%), Indisch (3,0%) en Yslands (2,4%). D' officiële toaln van Manitoba zyn Iengels en Frans. De tien mêest gesprookn toaln in de provinsje zyn Iengels (98,6%), Frans (8,55%), Tagalog (5,62%), Punjabi (3,28%), Duuts (3,21%), Hindi (2,06%), Spoans (1,79%), Mandaryn (1,28%), Cree (1,23%) en Plautdietsch (1,15%).
thumb|left|Zicht ip Winnipeg, hoofdstad van Manitoba
Nunavut

thumb|Liggienge van Nunavut in Canada
thumb|Vierienge ter êre van d' iprichtienge van Nunavut in april 1999 
**Nunavut** (Inuktitut: ᓄᓇᕗᑦ ) is 't grotste en nôordelikste territorium van Canada. 't Wierd ip 1 april 1999 officieel ofgesplitst van de Northwest Territories, via de Nunavut Act en de Nunavut Land Claims Agreement Act, die 't gebied an de Inuit (d' Eskimo's van Canada) toeweezn vor oenofhankelik bestier. De grenzn woarn al getrokkn in 1993. Den hoofdstad van 't territorium is Iqaluit.  

Ofbeeldienge:Flag of Nunavut.svg|Vlagge van Nunavut
Ofbeeldienge:Coat of arms of Nunavut.svg|Woapnschild


Nunavut omvat e grôot dêel van Nôord-Canada en 't grotste dêel van de Canadeesche Arctischn Archipel. Deur zyn uutgestrekt groendgebied is't 't vuufde grotste landsdêel ter weireld, en 't grotste van Nôord-Amerika achter Groenland. Nunavut omvat ook Ellesmere-eiland in 't uterste nôordn, d' ôostelike en zudelike dêeln van Victoria-eiland in 't westn, en al d' eilandn in de boain Hudson, James en Ungava, inclusief 't Akimiski-eiland verre in 't zuudôostn van de reste van 't gebied. 

Nunavut is 't minst bevolkt van de provinsjes en territoria van Canada. Der leevn roend de 39.600 inweuners, die vornoamelik bestoan uut Inuit. De bevolkienge besloat e landippervlak van 1.877.787 km². De nôordelikste permanent beweunde plekke ter weireld, Alert, ligt in Nunavut.
thumb|left|350px|Iqaluit, hoofdstad van Nunavut
Quebec

thumb| Liggienge van Quebec in Canada 
**Quebec** is êen van de dertien provinsjes en territoria van Canada. Met een ippervlakte van 1.542.056 km² is 't de grotste provinsje van Canada en de twêede grotstn qua bevolkienge. 't Overgrôte dêel van de provinsje Quebec ligt ip 't schiereiland Labrador. Den hoofdstad is Quebec stad. 

Ofbeeldienge: Flag of Quebec.svg|Vlagge van Quebec
Ofbeeldienge:Coat of arms of Quebec.svg|Woapnschild


De provinsje grenst an Ontario in 't westn, Newfoundland en Labrador in 't nôordôostn, New Brunswick in 't zuudôostn en in 't zuudn an Maine, New Hampshire, Vermont en New York in de Verênigde Stoatn.

E grôot dêel van de bevolkienge weunt in stedelike gebiedn langst de St. Lawrence-riviere, tusschn de dichtstbevolkte stad, Montreal, en de provinsjehoofdstad Quebec. 

Quebec verschilt van d' andere Canadeesche provinsjes deurda Frans d' ênigste officiële en mêest gesprookn toale is, binst dat Iengels de belangrykste toale is in de reste van Canada. Frans is de gemêenschappelike toale, die verstoan en gesprookn wordt deur 94,46% van de bevolkienge, Iengels is de moedertoale van 8%. In Quebec bestoan der ook nog 11 verschillige inheemsche toaln die oenderverdêeld wordn in drie toalfamilies.
thumb|left|400px|Zicht ip Quebec stad
28 april

**28 april** is den 118stn dag van 't joar (119stn dag in e schrikkeljoar) in de gregorioansche kalender. 't Volgn nog 247 doagn tout 't ende van 't joar.
## Geboorn
* 1442 - Eduard IV, keunienk van Iengeland 
* 1758 - James Monroe, vuufde president van de Verênigde Stoatn
* 1901 - Corry Vonk, Hollandsche actrice en cabaretière
* 1908 - Oskar Schindler, Sudeetn-Duutschn industrieel, bekend deur zyn hulpe an Joodn binst den Holocaust
* 1936 - Tariq Aziz, Irakeesche pollitieker 
* 1936 - Patrick d'Udekem d'Acoz, Belgischn aristocroat, pollitieker en voader van de Belgische keuniginne Mathilde 
* 1937 - Saddam Hoessein, Irakeesche president
* 1939 - Jimmy Frey, West-Vlamsche zanger
* 1940 - Staf Nimmegeers, Vlamsche paster en senateur
* 1941 - Ann-Margret, Zweeds/Amerikoansche actrice, zangeresse en danseresse
* 1943 - Jacques Dutronc, Fransche zanger, compositeur en filmacteur
* 1947 - Ad Visser, Hollandsche muzikant en presentateur
* 1950 - Jay Leno, Amerikoansche komiek en tv- presentateur
* 1951 - Danni Heylen, Vlamsche actrice
* 1962 - Maggie De Block, Vlamsche politica
* 1972 - Koen De Graeve, Vlamschn acteur
* 1974 - Penélope Cruz, Spoansche actrice
## Gestorvn
* 1685 - Adriaen van Ostade (74), Hollandsche schilder
* 1945 - Benito Mussolini (61), Italioanschn dictator
26 oktober

**26 oktober** is den 299stn dag van 't joar (300stn dag in e schrikkeljoar) in de gregorioansche kalender. 't Volgn nog 66 doagn tout 't ende van 't joar.
## Geboorn
* 1911 - Mahalia Jackson, Amerikoansche gospelzangeresse (gestorvn 1972)
* 1916 - François Mitterrand, Fransche president (gestorvn 1996)
* 1921 - Roel D'Haese, Vlamschn beeldhouwer (gestorvn 1996)
* 1925 - Jan Wolkers, Hollandsche schryver, beeldhouwer en kunstschilder (gestorvn 2007)
* 1947 - Hillary Clinton, Amerikoansche politica
* 1968 - Axel Daeseleire, Vlamschn acteur
## Gestorvn
* 1999 - Rex Gildo (63), Duutschn acteur en schlagerzanger
1367

1364 - 1365 - 1366 - **1367** - 1368 - 1369 - 1370
't Joar **1367** was e geweun joar die begost ip e vrydag in de Julioansche kalender. 
## Gebeurtenissn
thumb|Slag by Nájera
* 18 januoari - Ferdinand I wordt keunienk van Portugal achter de dôod van zyn voader, Peter I.
* 3 april - Slag by Nájera: Peter van Castilië wordt were keunienk van Castilië (Spanje van nu) achter 't versloan van zyn halfbroere, Hendrik II. Peter wordt in de stryd bygestoan deur d' Iengelsche.
* 24 april - Otto I (de slechtn), wordt hertog van de stad Göttingen (in Duutsland van nu) achter den dôod van zyn voader, Ernst I.
* 16 oktober - Paus Urbanus V doet een êeste pogienge vo 't pausdom vanuut Avignon were noa Rome te verplatsn. Die stap wordt weregedroaid in 1370, ost ie verplicht wordt van were te kêern noar Avignon, en kort doarachter sterft. 
* Den êestn universiteit in Pécs, Hongareye, wordt gesticht. 

## Geboorn
* 6 januoari - Keunienk Richard II van Iengeland (gestorvn 1400)
* Gerard Zerbolt van Zutphen, mystieke schryver

## Gestorvn
* 18 januoari - Peter I (46), keunienk van Portugal
* 23 ogustus - Gil Álvarez Carrillo de Albornoz (~57), Spoansche kardinoal
Harry Styles

[miniatuur|Harry Styles in 2018 in [Nashville]]
**Harry Edward Styles** (Redditch, 1 februoari 1994) is 'n Britsche zanger, acteur en liedjesschryver. Zyn muzikoale carrière begost in 2010 deur mee te doen an de Britsche muziekwedstryd The X Factor en je kwam bekend by de boyband One Direction.

In 2017 brocht 'n zyn debuut soloalbum uut via Columbia Records. 't Kwam binn ip numero 1 in de UK en de US en 't was êen van 's weirelds top tien best verkochte albums van 't joar, binst dat den êeste single *Sign of the Times*, vanboovn stoend in de UK Singles Chart. 
## Albums
* *Harry Styles* (2017)
* *Fine Line* (2019)
* *Harry's House* (2022)
* *Kiss All the Time. Disco, Occasionally.* (2026)
## Singles
* *Sign of the Times* (2017)
* *Two Ghosts* (2017)
* *Kiwi* (2017)
* *Lights Up* (2019)
* *Adore You* (2019)
* *Watermelon Sugar* (2020)
* *Falling* (2020)
* *Golden* (2020)
* *Treat People with Kindness* (2021)
* *As It Was* (2022)
* *Late Night Talking* (2022)
* *Music for a Sushi Restaurant* (2022)
1324

1321 - 1322 - 1323 - **1324** - 1325 - 1326 - 1327
thumb|Margaretha II van Henegouwn
't Joar **1324** was e schrikkeljoar die begost ip e zundag in de Julioansche kalender.
## Gebeurtenissn
*Boerenipstand van Kust-Vloandern (1323-1328)
;februoari
* 25 of 26 - Keunienk Lodewyk den Beyer trouwt mè Margaretha II van Henegouwn.
;moarte
* 23 - Paus Johannes XXII excommuniceert keunienk Lodewyk den Beier, omdat 'n gin pauselike goekeurienge ha gezocht binst zyn conflict mè Frederik de Schôonn. Lodewyk van zyn kant verkloart den paus toet ketter vanwege zyn opposiesje teegn d' ipvattienge van sommigte franciscoann over d' absolute oarmoe van Christus.   

## Geboorn
* 5 moarte - David II, keunienk van Schotland (gestorvn 1371)
* Willem I, markgroaf van Noamn (gestorvn 1391)

## Gestorvn
* 8 of 9 januoari - Marco Polo, Venetioansche commerçant en oentdekkiengsreiziger (geboorn 1254)
* 21 moarte - Marie van Luxemburg (19), vrouwe van Charles IV van Vrankryk (geboorn 1304) (accident met de peirdekoetse)
Redditch

**Redditch** is e stad en district van Iengeland in 't nôordôostn van 't non-metropolitan groafschap Worcestershire, oengeveer 24 km te zuudn van Birmingham.

In de 19e êeuwe kwam Redditch 't internationoal center vo d' industrie van noaldn en visgerief. Ip e gegeevn moment wierd 90% van de noaldn in de weireld gemakt in de stad en omstreekn. In de joaren tjestig was 't e model vo moderne, nieuwe stadsplannienge.

Ofbeeldienge:Redditch 015.jpg|Sint-Stephenkerke
Ofbeeldienge:Redditch001.jpg|Worcester Square
Ofbeeldienge:ArrowValleyLake WaterTower.JPG|Arrow Valley Lake in Arrow Valley Park

## Geboorn
* Harry Styles (1994), zanger One Direction
1391

1388 - 1389 - 1390 - **1391** - 1392 - 1393 - 1394
't Joar **1391** was e geweun joar die begost ip e zundag in de Julioansche kalender.
## Gebeurtenissn
thumb|Dôod van Gaston III,  groaf van Foix
* 6 juni - Anti-joodsche pogroms breekn uut in Sevilla, Spanje. Vele duuznde Joodn wordn ofgeslacht en 't geweld verspreidt hem over hêel Spanje en Portugal. De mêeste overleevnde verloatn 't Iberisch schiereiland of wordn gedwoengn van hunder te bekêern.
* 18 juli - Slag an de Kondurcha-riviere. Timur versloat Tokhtamysh, in 't zuudôostn van Rusland van nu. 

## Geboorn
* 24 januoari - Johanna van Valois, hertoginne van Bretagne (gestorvn 1433)
* 31 oktober - Eduard, keunienk van Portugal (gestorvn 1438)
* Gendün Drub, Tibetoansche gêestelike leider, êeste Dalai Lama (gestorvn 1474)
* Cyriacus van Ancona, Italioanschn archeoloog (gestorvn ca. 1455)

## Gestorvn
* 16 februoari - Johannes V Palaiologos, keizer van Byzantium 
* 25 juli - Jan III, groaf van Armagnac
* 1 ogustus - Gaston III,  groaf van Foix, burggroaf van Béarn en co-vorst van Andorra 
* 1 november - Amadeus VII, groaf van Savoye
* Willem I, markgroaf van Namen
Districtn van Iengeland

thumb|Koarte met de districtn van Iengeland
De **districtn van Iengeland** (Iengels: *local authority districts*) zyn een niveau van oenderverdêlienge van Iengeland, gebruukt vo lokoal bestier, te vergelykn met e gemêente in België.

De structeure van de lokoale overheid in Iengeland is nie uniform. Der zyn vier hoofdtypes van oenderverdêlienge ip districtsniveau: 
* Metropolitan boroughs, oenderverdêlienge van metropolitan counties.   
* Non-metropolitan districts, oenderverdêlienge van non-metropolitan counties of shire counties
* Unitary authorities
* London boroughs

In totoal zyn der 309 districtn, bestoande uut 36 metropolitan boroughs (grôotstedelike districtn), 181 non-metropolitan districts of shire districts, 58 unitary authorities en 32 London boroughs, plus ook nog de City of London en de Isles of Scilly, die ook districtn zyn, moa nie valln oender êen van die categorieën.
Vôorne an Zêe

**Vôorne an Zêe** (Nederlands: *Voorne aan Zee*, Zêeuws: *Vore an Zeê*) is e gemêente in Holland in de provinsje Zuud-Holland. De gemêente is 't resultoat van e fusie van de gemêentn Brielle, Hellevoetsluus en Westvôorne in 2023. In de stad Hellevoetsluus is 't gemêenthuus gevestigd. Der weunn oungeveer 74.000 menschn (2023).

De gemêente makt dêel uut van 't soamnwerkiengsverband Metropoolregio Rotterdam-Den Haag.

## Externe koppeliengn
* Plaatsengids
* AlleCijfers

[links|thumb|[Brielse Meer]]
Hoeksche Waard

**Hoeksche Waard** is e gemêente in Holland in de provinsje Zuud-Holland. De gemêente is 't resultoat van e fusie van de gemêentn Binnenmaas, Cromstryen, Korendyk, Oud-Beyerland en Stryen in 2019. In de plekken Oud-Beyerland en Maasdam is 't gemêenthuus gevestigd. Der weunn oungeveer 90.000 menschn (2023).

## Externe koppeliengn
* Plaatsengids
* AlleCijfers
1176

1173 - 1174 - 1175 - **1176** - 1177 - 1178 - 1179
't Joar **1176** was e schrikkeljoar die begost ip e dunderdag, 't 76e joar in de 12e êeuwe in de Julioansche kalender.
thumb|Slag by Legnano
## Gebeurtenissn
* 29 meie - Slag by Legnano: 't keizerlik leger oender leidinge van keizer Frederik I (Barbarossa) wordt versleegn deur troepn van de Lombardische Liga.
* 17 september - Slag by Myriokephalon: de Seltsjoekse Turkn versloan de Byzantynsche strydkrachtn oender leidinge van Manuel I. De Byzanynn wordn omsingeld en z' oendergoan zwoare verliezn. Manuel vlucht in paniek en wordt gedwoengn vor e vredesverdrag t'oendertêeknen.

## Geboorn
* Leopold VI, hertog van Ôostnryk (gestorvn 1230)
* Ulrich II, hertog van Karinthië (gestorvn 1202)

## Gestorvn
* 18 januoari - Wladislaus II, hertog van Boheemn 
* 13 meie - Mattheus I, hertog van Lotharingen
* 16 ogustus - Constance Capet, Fransche edelvrouwe
* 26 september - Sophia van Rheineck, vrouwe van Dirk VI van Holland
* Gwyde, groaf van Nevers en Tonnerre
* Herman I, groaf van Weimar-Orlamünde
* Pieter van Vloandern, bisschop van Koameryk
* Willem I, groaf van Gulik
819

816 - 817 - 818 - **819** - 820 - 821 - 822
't Joar **819** was e geweun joar die begost ip e zoaterdag in de Julioansche kalender.
thumb|Keizerinne Judith van Beyern 
## Gebeurtenissen
* 1 februoari - Keizer Lodewyk de Vroomn trouwt in Aken mè Judith van Beyern, zyn twêede vrouwe.
* Centulfus I Wolf wordt deur Lodewyk I benoemd toet (êerste) burggroaf van Béarn (Aquitanië).

## Geboorn
* Martin Hiberniensis, Iersche monnik en historicus (gestorvn 875)

## Gestorvn
* Wolf III Centullus, hertog van Gascogne
* Liu Zongyuan, Chineesche filosoof en dichter die leefde binst de Tang-dynastie.
908

905 - 906 - 907 - **908** - 909 - 910 - 911
't Joar **908** was e schrikkeljoar die begost ip e vrydag in de Julioansche kalender.
## Gebeurtenissen
thumb|350px|Den driejoarige Constantyn VII wordt ols medekeizer gekrôond
* 26 moarte - De Chineesche keizer Taizu (Zhu Wen), stichter van de Loatere Liang-dynastie,  lat de 15-joarige Tang Aidi (Li Zhu), de latste keizer van de Tang-dynastie, vergiftign. 
* 15 meie - Den driejoarige Constantyn VII, de zeune van de Byzantynsche keizer Leo VI, wordt deur patriarch Euthymius I in Constantinopel toet medekeizer van 't Byzantyns Ryk gekrôond. Binst de ceremonie in de Hagia Sophia wordt Constantyn (symbolisch) gekrôond en benoemd toet Leo’s ipvolger.  
* 3 ogustus - Slag by Eisenach: Een Hongoarsche strydmacht versloat 't Ôost-Frankisch leger. D' Hongoarn plundern en verwoestn Thüringen en Saksen toet in 't nôordn van Bremen.

## Geboorn
* Æthelwold van Winchester, Angelsaksischn bisschop 
* Ibrahim ibn Sinan, Arabische wiskundign (gest. 946)
* Thankmar, Frankische prins

## Gestorvn
* 26 moarte - Aidi (15), keizer van de Chineesche Tang Dynasty  
* 3 ogustus - Rudolf I, bisschop van Würzburg
* Remigius van Auxerre, Frankischn theoloog
Krimpen an d'n Yssel

**Krimpen an d'n Yssel** (Nederlands: *Krimpen aan den IJssel*) is e plekke en gemêente in d' Hollandsche provinsje Zuud-Holland. In de plekke is ook 't gemêenthuus gevestigd. Der weunn oungeveer 30.000 menschn (2023).

## Externe koppeliengn
* Plaatsengids
* AlleCijfers
Krimpenerwaard

**Krimpenerwaard** is e gemêente in d' Hollandsche provinsje Zuud-Holland. De gemêente is 't resultoat van e fusie van de gemêentn Bergambacht, Nederlek, Ouderkerk, Schoonhoven en Vlist in 2015. In de plekke Stolwyk is 't gemêenthuus gevestigd. Der weunn oungeveer 58.000 menschn (2023).

## Externe koppeliengn
* Plaatsengids
* AlleCijfers
81

78 - 79 - 80 - **81** - 82 - 83 - 84
't Joar **81** was e geweun joar die begost ip e moandag in de Julioansche kalender.
## Gebeurtenissen
thumb|De boge van Titus
* In Rome brèekt e pestepidemie uyt.
* 13 september  - Keizer Titus sterft deur een anval van korses binst een inspectietocht noa de landstreke Sabina, te nôordn van Rome. Domitianus komt an de macht en volgt zyn broere ip ols keizer van 't Romeins Ryk. 
* Domitianus lat ip 't Forum Romanum de Boge van Titus bouwn.
* 't Romeins leger oender bevel van Gnaeus Julius Agricola vecht teegn d' ipstandige Keltische stammen in Zuydwest-Caledonië (Schotland) en bouwt fortn in d' hooglandn.

## Geboorn
* Deng Sui, Chineesche keizerinne van de Han-dynastie (gest. 121)

## Gestorvn
* 13 september - Titus Flavius Vespasianus (41), keizer van 't Romeins Ryk
67

64 - 65 - 66 - **67** - 68 - 69 - 70
't Joar **67** was e geweun joar die begost ip e dunderdag in de Julioansche kalender.
## Gebeurtenissen
thumb|Vespasianus verovert Jotapata. Heuvel woar da 't fort stoend.
* Keizer Nero reist noa Grieknland, vor in Olympia d' Olympische Speeln en andere festiviteitn ter êre van Zeus by te weunen.
* Gnaius Domitius Corbulo pleegt zelfmôord in Korinthe ip bevel van Nero.
* D' apostels Petrus en Paulus stervn de marteldôod in Rome. (ca. 67)
* Linus  volgt Petrus ip ols twêede paus van Rome. 
* Nero benoemt Titus Flavius Vespasianus toet ipperbevelhebber in Syria. Je stelt e Romeins expediesjeleger t'hope van 3 legioenen en valt Judea binnen.
* Belegeringe van Jotapata (Yodfat) oender leidinge van Vespasianus: de 40.000 joodsche inweuners wordn ofgeslacht. Den historicus Josephus, leider van de rebellen in Galilea, wordt gevangn gezet deur de Romeinen.
 
## Geboorn
* Publius Juventius Celsus, Romeinsche consul (gest. 130)

## Gestorvn
* Gnaius Domitius Corbulo, Romeinsche consul en veldhêre
38

35 - 36 - 37 - **38** - 39 - 40 - 41
't Joar **38** was e geweun joar die begost ip e woensdag in de Julioansche kalender.
[thumb|Julia Drusilla, zuster van [Caligula]]
## Gebeurtenissen
* Den oenverwachtn dôod van zyn zuster Drusilla betêkent e grôte schok vo de Romeinsche keizer Caligula. Je lat heur vergoddelikn, een êre die anders allêne moa toekomt an gestorvn keizers.
* Apion Pleistoneices, e Grieksche grammaticus en sofist uyt Alexandrië, leidt e deputoasje noa keizer Caligula vo te kloagn over de joodn in Alexandrië.
* Binst e bezoek van keunink Herodes Agrippa I in Alexandrië, breekn der anti-joodsche rellen uyt. De mênigte wilt in iedere synagoge standbeeldn van Caligula platsn.
## Geboorn
* Drusilla, Joodsche prinsesse en dochter van Herodes Agrippa I (gest. 79)
* Lucius Calpurnius Piso Licinianus, Romeinsche senateur en co-keizer (gest. 69)
## Gestorvn
* Julia Drusilla (22), dochter van Germanicus en Vipsania Agrippina maior, zuster van Caligula 
*Quintus Naevius Sutorius Macro (59), Romeinsche prefect en stoatsman
49

46 - 47 - 48 - **49** - 50 - 51 - 52
't Joar **49** was e geweun joar die begost ip e woensdag in de Julioansche kalender.
thumb|Agrippina de Joengere
## Gebeurtenissen
* Agrippina de Joengere trouwt met heur noenkel Keizer Claudius I.  
* Lucius Annaeus Seneca kêert were uyt ballingschap en je wordt den *tutor* (lêroare) van den 11-joarige Nero.
* Achter hevige botsingn tusschn d' orthodoxe en christelike Joodn decideert Claudius van al de Joodn te verbannen uyt Rome.
## Gestorvn
* Lollia Paulina, Romeinsche keizerinne en vrouwe van Caligula
* Lucius Junius Silanus, Romeinsche praetor en stoatsman
59

56 - 57 - 58 - **59** - 60 - 61 - 62
't Joar **59** was e geweun joar die begost ip e moandag in de Julioansche kalender.
## Gebeurtenissen
thumb| Agrippina de Joengere
* Keizer Nero beveelt de môord ip zyn moeder Agrippina de Joengere. Je probeert heur te vermôordn deur e geplande schipbreuke, moar os ze 't overleeft, lat ie heur executeern. 
* In Campania breekn zwoare rellen uyt binst e gladiatoorngevecht tusschn menschn van Pompeï en van Nuceria mè vele doë toet gevolg. Nero gèeft ipdracht vo de gladiatoorngevechtn in de regio te verbiedn vor e periode van tien joar.
## Gestorvn
* Agrippina de Joengere (43), dochter van Germanicus Julius Caesar en moeder van keizer Nero
* Domitia Lepida de Oudere, klêendochter van Marcus Antonius
* Gnaeus Domitius Afer, Romeinsche polletieker en orateur
* Servilius Nonianus, Romeinsche consul en historicus
Chevrolet

thumb|Logo
**Chevrolet** is een Amerikoansche fabrikant van auto's, eigndom van General Motors (GM). 't Concern is ipgericht deur Arthur Chevrolet, Louis Chevrolet en William C. Durant in 1911.
Donkervoort

thumb|Logo
**Donkervoort Automobielen** is een Hollandsche sportwoagnfabrieke, ipgericht in 1978 deur Joop Donkervoort. De fabrieke stoat in Lelystad (Flevoland), woar dan al d' auto's oentwikkeld wordn en met d' hand gemakt.
thumb|left|Donkervoort sportwoagn
Jacques de Châtillon

miniatuur|Woapnschild van Jacques de Châtillon
**Jacques de Châtillon** (ca. 1260 - 11 juli 1302) was e Franschn edelman die in 1300 deur keunink Filips IV van Vrankryk angesteld wierd toet landvoogd van 't groafschap Vloandern. Je was e zeune van Gwyde III van Saint-Pol en van Mathilde van Brabant.

Jacques de Châtillon was ols landvoogd gèen goeie keuze. J' ha weinig inzicht in de specifieke situoasje in Vloandern, woar da steedn lik Gent, Brugge en Yper veel machtiger en ryker woarn of gelyk welke Fransche stad en sterk ip hunder autonomie en stoatus steundn. Je besefte de teegnstellingn nie die bestoendn tusschn d' anhangers van de groaf (lieboards) en de dee van de keunink (lelioards), moa binnen de steedn ook nie tusschn de patriciërs die 't bestier in handn ha'n en 't geweun volk. En 't volk wilde surtout polletieke insproak. Châtillon steunde toet hunder grôte colère de patriciërs. De stielmannen stoendn ton ook massoal an de kant van de lieboards. 

Châtillon makte e foute deur, by de bezettinge van Brugge, zyn soldoatn in de stad te loatn overnachtn. Binst de Brugse Metten wierd er e dêel vermôord deur Brugse ipstandelingn binst dan d' andere vluchtegen noa 't kastêel van Kortryk. Châtillon kost nog juste oentsnappen deur hem te verklee'n in een oarme mens. Lik zovele Fransche edelmannen, ist ie e poar moandn loater gesneuveld binst de  Guldenspôrenslag.
Male

thumb|Ligginge van de wyk Male
**Male** is een oud gehucht in de Belgische provinsje West-Vloandern en nu e wyk in de stad Brugge. 't Ligt tusschn Sysêle en Sinte-Kruus (Brugge), ip 't groendgebied van Sinte-Kruus.

Male was in de middelêeuwn een heerlikheid in 't zuydôostn van Brugge. De noame zou kunnen kommen van "mallum", e plekke ofgezet mè stêens woar da recht gesprookn wierd, of van 't Germoans "malhof", e lêger geleegn plekke. In 't gebied mè vele busschn stoend 't kastêel van Male, gebouwd in de twoalfste êeuwe. Loater kwam 't oender Filips van den Elzas e groafelik bestierlik center. In de dertienste êeuwe wierd 't kastêel ênigte kêers veroverd en geplunderd.

E belangryke figeure uyt de geschiedenisse van Male was Lodewyk van Male, die in 1346 groaf van Vloandern kwam. 
Loater wierdn verschillige stikken groend van 't kastêel weggeschoenkn an religieuze instellingn, moar ook an particuliern, woardeure dan verschillige hofsteedn oentstoendn. In de vêertienste êeuwe was den helft van 't groafelik domein al in particuliere handn en verdêeld in kleindere percêeln. Male krêeg in 1560 't statuut van baronie.

Binst 't ancien régime was Male e contribuant van 't Brugse Vrye en had bestierlike en rechterlike vryheid. 't Dorp had een eign stad- of scheepnhuys, e galge, schandpoale en gevang.
 
Achter de Fransche Revoluusje  in 1789 schafte de Fransche overheid d' heerlikheedn Malen, Viven en Sysêle of, en vervieln de feodoale rechtn. Vanof 1795 wierd Sinte-Kruus e zelfstandige gemêente, waarvan da Male een oenderdêel kwam. In 1971 wierd Sinte-Kruus uytendelik by de stad Brugge gevoegd. In 1954 wierd 't kastêel een abdye.
## Beziensweirdigheedn
De site van 't kastêel is beschermd ols monument, moar ook 't oude gehucht Male is beschermd ols dorpsgezicht.

Ofbeeldienge:Male - Sint-Trudoabdij 2.jpg|Kastêel van Male (Sint-Trudoabdye)
Ofbeeldienge:Sint-Kruis - Pelderijn.jpg|Oud scheepnhuys en schandpoale
39

36 - 37 - 38 - **39** - 40 - 41 - 42
't Joar **39** was e geweun joar die begost ip e dunderdag in de Julioansche kalender.
thumb|Gnaius Domitius Corbulo
## Gebeurtenissen
* De Senoat benoemt Gaius Caesar Augustus Germanicus (Caligula) en Gnaius Domitius Corbulo toet consul van 't Imperium Romanum.
* Keizer Caligula lat zyn zusters Agrippina de Joengere en Julia Livilla vanwege overspel verbannen noa de Pontynsche Eilandn in de Tyrreensche Zêe.
* Caligula lat Aulus Avillius Flaccus, prefect van Egypte, ankloagn vor hoogverroad. Je wordt verbannen noa 't Grieks eiland Andros en g'executeerd.
* Caligula eist dat er in al de Romeinsche tempels e standbeeld van hemzelve komt te stoan, ook in de tempel van Jeruzalem. De gouverneur van Syrië, Publius Petronius, die verantwoordelik is vo 't iprichtn van 't beeld, krygt te moakn mè massademonstroasjes van Joodn uyt de regio en sloagt erin de bouw van 't beeld uyt te stellen toet an den dôod van Caligula in 't joar 41. 
* Herfst - Caligula stèekt met e Romeins expediesjeleger (Legio XV Primigenia en Legio XXII Primigenia) d' Alpn over noa Germania Superior an de Reyngrenze (Limes).

## Geboorn
* 3 november - Marcus Annaeus Lucanus, Romeinschn dichter (gest. 65)
* 30 december - Titus Flavius , keizer van 't Romeins Ryk (gest. 81)
* Julia Drusilla, dochter van Caligula (gest. 41)

## Gestorvn
* Gnaeus Cornelius Lentulus Gaetulicus, Romeinsche consul
* Marcus Aemilius Lepidus, Romeinsche polletieker (geb. 6)
* Seneca den Oudern, Romeinsche schryver
Willem van Gulik

thumb|Warmn oentvangst van Willem van Gulik in Brugge
**Willem van Gulik** (de Joengern genoemd) (ca. 1275 - gesneuveld 18 ogustus 1304) was e middelêeuwsche ridder en gêestelikn. In 1299 wast ie prôost in 't Sint-Servaaskapittel van Maastricht. J' is surtout bekend vanwege zyn rolle in de  Guldenspôrenslag in 1302.

Willem van Gulik was e zeune van groaf Willem V van Gulik en Maria van Dampierre, e dochter van groaf van Vloandern Gwyde van Dampierre en zyn vrouwe Mathilde van Béthune.

De môord ip groaf Walram van Gulik in de Slag by Bulskamp in 1297, en 't feit da zyn grotvoader Gwyde van Dampierre in 1300 in Vrankryk in 't gevang vloog t'hope mè zyn noenkels Robrecht van Béthune en Willem van Dendermonde, brochtn hem der toe vor hem an te sluytn by 't kamp van de Vloamingn teegn 't beleid van  keunink Philippe IV van Vrankryk.

Achter een oenverwachte overwinninge in de Guldenspôrenslag in 1302, wonnen de Vlamsche troepn oender leidinge van Willem van Gullik ook de Slag by Arke in 1303.

In 1304 kêerde de Fransche keunink were met e leger en versloeg de Vloamingn 
binst de Slag by Pevelenberg (Mons-en-Pévèle) woarby da Willem van Gulik sneuvelde.
340

337 - 338 - 339 - **340** - 341 - 342 - 343
't Joar **340** was e schrikkeljoar die begost ip e dysndag in de Julioansche kalender.
thumb|Constans I, joengste zeune van keizer Constantyn I de Grôotn
## Gebeurtenissen
* Constantinopel, den hoofdstad van keizer Constantius II, wordt de grotste stad ter weireld en pakt de leidinge over van Rome, den hoofdstad van zyn broere Constans I.
* Constantyn II, keizer van 't westelik deel van 't Romeins ryk, stèekt d' Alpn over en valt 't leger an van zyn broere Constans I, keizer van 't centroal dêel van 't Romeins ryk.  Constantyn wordt versleegn en sneuvelt. Constans pakt zyn gebiedn over en regeert   allêne over 't West-Romeins Ryk. Zyn andere broere Constantius II is keizer van 't Ôost-Romeins of Byzantyns Ryk.
## Geboorn
* Petrus van Sebaste, bisschop van Armenië
## Gestorvn
* Constantyn II (24), keizer van 't Romeins Ryk
* 28 oktober - Cunera van Rhenen, beschermheilige en martelaresse
1300

1297 - 1298 - 1299 - **1300** - 1301 - 1302 - 1303
't Joar **1300** was e schrikkeljoar die begost ip e vrydag in de Julioansche kalender.
[thumb|175px|[Gwyde van Dampierre, meurschilderinge in de Groavnkapelle in Kortryk]]
## Gebeurtenissen
* De Vlamschn Ipstand van 1297-1305, e gewoapend conflict tusschn 't keuninkryk Vrankryk en 't groafschap Vloandern.
* Jacques de Châtillon wordt deur keunink Filips IV van Vrankryk angesteld toet landvoogd van 't groafschap Vloandern.
* Groaf van Vloandern Gwyde van Dampierre en zyn twêe oudste zeuns Robrecht van Béthune en Willem van Dendermonde en Crèvecœur, wordn gevangn gezet deur keunink Filips IV van Vrankryk. 
* Boheemsche troepn oender Wenceslaus II van 't Tsjechisch Huys Přemyslid, verovern Pommern en Grôot-Pooln (Wielkopolska). Den 28-joarige Wenceslaus hèt al sedert 1291 de macht over Klêen-Pooln (Małopolska) en dwingt ênigte Silezische prinsn van hem trouw te zweirn. Je wordt toet keunink gekrôond en herênigt de Poolsche gebiedn.
* Rudolf I van Boheemn trouwt mè Blanche van Vrankryk.
## Geboorn
* 27 september - Adolf, paltsgroaf an de Reyn
* Jan III van Brabant, hertog van Brabant en Limburg
## Gestorvn
* ogustus - Guido Cavalcanti, Florentynschn dichter, bevriend mè Dante Alighieri
* Albrecht III van Brandenburg, Duytschn edelman
* Herman VIII, markgroaf van Baden-Pforzheim
* Johan I, burggroaf van Neurenberg
66

63 - 64 - 65 - **66** - 67 - 68 - 69
't Joar **66** was e geweun joar die begost ip e woensdag in de Julioansche kalender.
thumb| De Romeinsche keizer Nero zendt Vespasianus met e leger vo de Joodsn ipstand nere te sloan
## Gebeurtenissen
* 22 september - Keizer Nero sticht de Legio I Italica. Ie benoemt Titus Flavius Vespasianus toet generoal van 't leger van Judea en toet gouverneur. 
* oktober - Begun van de Joodsn Oorloge. In Caesarea breekn rellen uyt achter dan de Griekn  de synagoge oentheiligd hèn. De Zelootn belegern Jeruzalem en vernietign 't Romeins garnizoen. De Sicarii verovern 't fort van Masada, geleegn ip e rotse mè zicht ip de Doë Zêe.
* Cestius Gallus, legatus van Syrië, marcheert Judea binnen en leidt e Romeins leger van 30.000 man vo t' helpn by de Joodsn ipstand.
## Gestorvn
* Claudia Antonia, dochter van keizer Claudius I
* Gaius Anicius Cerialis, Romeinsche consul
* Gaius Petronius Arbiter, Romeinsche schryver en polletieker
97

94 - 95 - 96 - **97** - 98 - 99 - 100
't Joar **97** was e geweun joar die begost ip e zundag in de Julioansche kalender.
thumb|Marcus Ulpius Trajanus
## Gebeurtenissen
* In Rome wordn Nerva Caesar Augustus en Lucius Verginius Rufus deur de Senoat herkoozn toet consul van 't Imperium Romanum.
* 28 oktober - Keizer Nerva wordt deur de pretorioansche garde gedwoengn vo Marcus Ulpius Trajanus, 44 jaar oud, t' adopteern ols zyn ipvolger.
* Sextus Julius Frontinus wordt angesteld ols ipzichter van d' aquaductn (*curator aquarum*) in Rome.
* Publius Cornelius Tacitus promoveert noa 't consuloat (*consul suffectus*). 
## Gestorvn
* Lucius Verginius Rufus, Romeinsche consul en generoal
* Titus Petronius Secundus (57), Romeinsche prefect
Jan Heem

thumb|Veldslag tusschn de Vloamingn en de Fransche by Kassel
[thumb|Standbeeld van [Jan Breydel en Pieter de Coninck ip de Grôte Markt van Brugge]]
**Jan Heem** (ende 13e êeuwe - begun 14e êeuwe) was e Vlamschn ambachtsman en polletieker. Zyn geboortejoar en sterftedoatum zyn nie bekend. In feite had Jan Heem t'hope mè Jan Breydel en Pieter de Coninck ip 't standbeeld ip de Grôte Markt van Brugge moetn gestoan hèn.
## Ipstand
Os d' ipstandelingn in moarte 1302 an de macht kwoamn, wierd de loaknvolder Jan Heem angesteld ols burgemêester van Brugge. Je was ambachtsman en assan t'hope te vindn met de wever Pieter de Coninck. 

De 26e moarte 1309 was Jan Heem t'hope mè Pieter de Coninck en den bêenhouwer Jan  Breydel anvoerder van e volksipstand in Brugge. Den 18e november 1321 woarn Jan Heem en Pieter de Coninck d' anvoerders van e radicoale fractie van wevers, volders en scheirders die hunder verzettegn teegn e vredesverdrag mè Vrankryk. Binst de Boerenipstand van Kust-Vloandern van 1323-1328 en binst de slag van Kassel (23 augustus 1328) was Jan Heem were êen van de Brugse leiders. Achter 't neresloan van dien ipstand was-t ie êen van de vele hoenderde Bruggelingn die noa Vrankryk getransporteerd wierdn ols gyzeloare. 
## Vieringe
In 1867 wierd d'êerste Breydel- en De Coninckcommissie ipgericht, moa van Jan  Heem was-t er gèen sproake. Êrevôorzitter van de Commissie, de schryver Hendrik Conscience, had in zyn 'Leeuw van Vlaanderen' de figeure van Jan Heem over 't hoofd gezien. De zestien beeldhouwers die an de wedstryd vo 't standbeeld mochtn meedoen, krêegn allêne moa de figeurn Breydel en De Coninck ols oenderwerp. Ook in 't Breydel -en De Coninckjoar in 1987, by d' hoenderdste verjoardag van 't standbeeld, is-t er in de vele publicoasjes nôois meldinge gemakt van Jan Heem.

In 2002 is-t er nu wel e twêejoarlikse Jan Heem-Prys ingesteld. 't 11 Juli-Komitee van de stad Brugge wil doarmee hulde briengn an e persôon, instantie of organisoatie die bygedreegn hèt toet 't versterkn van 't Vlams bewustzyn.
Isabella Scherer

**Isabella Medeiros Scherer** (Florianópolis, 17 februoari 1996) is een Brazilioansche actrice.

## Filmografie
* Família Imperial (2012-2013)
* Experimentos Extraordinários (2014)
* Califórnia (2015)
* Que Talento! (2016)
* Malhação: Viva a Diferença (2017-2018)
* Psi (2019)
* Bom Sucesso (2019)
* MasterChef Brasil (2021)

## External Links
*Isabella Scherer - IMDb
202

199 - 200 - 201 - **202** - 203 - 204 - 205
't Joar **202** was e geweun joar die begost ip e vrydag in de Julioansche kalender.
## Gebeurtenissen
thumb|Ruïne van e Romeinsche insula
* Keizer Septimius Severus kêert achter vuuf joar ofwezigheid were noa Rome en sluyt e vredesverdrag mè keunink Vologases V van 't Parthisch Ryk. Ie voert veranderingn deure in de keizerlike regeringe, woarby da 't Romeins leger e dominante rolle krygt, de weddes in de legioenen verhoogd wordn en legioensoldoatn meugn trouwn.
* Rome is e stad met oengeveer 1,5 miljoen inweuners en de mêeste weunen in 46.600 *insulae* of appartementn, elk drie toet acht verdiepn hoge.
* E stik of 400.000 sloavn doen 't oendergeschikt werk van Rome, woarby burgers uyt de middenklasse der dikwyls achte bezitten, de ryke van 500 toet 1.000 en e keizer zelfs 20.000. Vrye stadswerkers genietn van 17 toet 18 eurn vrye tyd per dag, mè groatis toegank toet boadn, sportevenementn en gladiatoornspeeln.
* Een edict verbiedt bekêringn toet 't christndom en christelike propaganda.
* E Romeinsche wet verbiedt vrouwelike gladiatoorn.
* Keizer Marcus Aurelius Antoninus (Caracalla) trouwt mè Publia Fulvia Plautilla. 
## Gestorvn
* Ireneüs van Lyon, theoloog, kerkvoader en marteloare
240

237 - 238 - 239 - **240** - 241 - 242 - 243
't Joar **240** was e schrikkeljoar die begost ip e woensdag in de Julioansche kalender.
thumb|Munte van Shapur I
## Gebeurtenissen
* 't Romeins Ryk wordt ip verschillige plekken ip 't zelfste moment bedreigd. 
* 12 april - Prins Shapur I wordt keunink van ’t Sassanidisch Ryk (Perzië), êerst t'hope mè zyn voader Ardashir I.
* De Sassaniden, oender Shapur I belegern Hatra, den hoofdstad van 't keuninkryk Hatra, verboendn mè 't Romeins Ryk en geregeerd deur Sanatruq II. Dat is den anzet voor e nieuwe Romeins-Perzischn oorloge.
## Geboorn
* Zenobia, keuniginne van 't Palmyreens Ryk
## Gestorvn
* Herodianus van Antiochië, Romeinschn historicus en schryver
106

103 - 104 - 105 - **106** - 107 - 108 - 109
't Joar **106** was e geweun joar die begost ip e dunderdag in de Julioansche kalender.
## Gebeurtenissen
thumb|De zelfmôord van keunink Decebalus. Replica van e reliëf ip de triomfpiloare van Trajanus in Rome
* Keizer Trajanus verovert de Dacische fortn van 't Orăştiegebergte en omsingelt den hoofdstad Sarmizegetusa. Achter dan de Daciërs versleegn zyn, vernieln de Romeinen de woaterleidingn. Doarip vlucht keunink Decebalus en pleegt zelfmôord. Dacia (nu Roemenië) wordt ingelyfd by 't Romeins Ryk en wordt e Romeinsche provinsje. 
* Trajanus wordt achter zyn overwinninge ip de Daciërs deur de Senoat verêerd met e triomftocht over 't Forum Romanum.
* In Rome lat Apollodorus van Damascus 't Odeum van Domitianus restaureern. 't Theoater wordt gebruykt vor ipvoeringn van muziek en redenoars.
* Alexander I (106 - 115) volgt Evaristus ip ols zesde paus van Rome.
* 13 februoari - In China sterft keizer He van Han achter e regeerperiode van 18 joar. Keizerinne-weeuwe Deng zet heur zeuntje Han Shangdi (100 doagn oud) ip de Chineesche trône. 
* 21 september - Han Shangdi sterft achter e regeerperiode van 7 moandn en wordt ipgevolgd deur zyn 12-joarige kozyn Han Andi ols keizer van de Chineesche Ôostelike Han-dynastie (toet 125).
## Gestorvn
* 13 februoari - Han Hedi (He van Han), Chineesche keizer van de Han-dynastie 
* 21 september - Han Shangdi (1), Chineesche keizer van de Han-dynastie
* Decebalus, keunink van Dacië (zelfmôord, achtervolgd deur de Romeinen)
Eirde (ground)

thumb|Eirde
**Eirde** is e miengelienge van klyte, zand en organische stoffn ip 't eirdippervlak, die dient ols groundloage vo plantngroei en vo d' ountwikkelienge van micro-organismn.
Haute-Saône

**Haute-Saône** (70) is e departement van Vrankryk in de regio Bourgogne-Franche-Comté. 't Departement is genoemd noa de riviere de Saône. 
## Geschiedenisse
't Departement is êen van de 83 departementn die de 4e moarte 1790 ipgericht zyn binst de Fransche Revoluusje, deur uytvoeringe van de wet van 22 december 1789, uytgoande van e dêel van de provinsje Franche-Comté.
## Geografie
Haute-Saône grenst an de departementn Côte-d'Or in 't westn, Haute-Marne in 't nôord-westn, Vosges in 't nôordn, Territoire de Belfort in 't ôostn, Doubs in 't zuydn en ôostn en Jura in 't zuydn.

Haute-Saône bestoat uut twêe arroendissementn: Lure en Vesoul en verder uut 17 kantongs en 539 gemêentn.
Soedan

**Soedan** of **Sudan**, officieel de **Republiek Soedan** (Arabisch: السودان  جمهورية, *Jumhūriyyat as-Sūdān*, Ingels: *Republic of the Sudan*) is e land in Afrika. 't Grenst an Egypte en Libië in 't nôordn, Tsjad en de Centroal-Afrikoansche Republiek in 't westn, Zuyd-Soedan in 't zuydn, Ethiopië en Eritrea in 't ôostn, en de Rôo Zêe in 't nôordôostn. Den hoofdstad is Khartoem. 't Land is lid van d' Arabische Liga. 

In Soedan kommen de riviern de Blauwe Nyl en de Witte Nyl t'hope in Khartoem en vormn de Nyl, die nôordwoarts deur Egypte noa de Middellandsche Zêe stroomt.

Soedan hèt e kustlyne an de Rôo Zêe van 853 km. De belangrykste hoavnstad is Port Sudan. Langst de kust liggen verschillige eilandn en koroalriffen. 
thumb|left|<center>Koarte van Soedan
121

118 - 119 - 120 - **121** - 122 - 123 - 124
't Joar **121** was e geweun joar die begost ip e dysndag in de Julioansche kalender.
## Gebeurtenissen
thumb|Tempel van Venus en Roma
* Romeinsche nederzettinge in Wiesbaden van nu. Duytsland wordt vo den êerste kè vermeld.
* Keizer Hadrianus makt een inspecsjereize langst de Reyngrenze (Limes) en wordt vergezeld deur zyn vrouwe Vibia Sabina.
* In Rome gèeft keizer Hadrianus ipdracht vo den bouw van den Tempel van Venus en Roma ip den  heuvel Velia.
## Geboorn
* 26 april - Marcus Aurelius Antoninus, keizer van 't Romeins Ryk (gest. 180)
## Gestorvn
* Cai Lun, Chineeschn uytvinder van papier